钦定古今图书集成/理学汇编/学行典/第254卷 > 汤邦翰
## 钦定古今图书集成/理学汇编/学行典/第254卷 > 汤邦翰

按《建昌府志》：“汤邦翰，字良甫，号纯斋，南丰人。举人，祀
县乡贤，事祖父母以孝闻，抚二孤侄，让以馀产。有宰
牛者，县罚金为公车费，翰还其金，劝以改行，卒为良
民。将谒选，见守令事上屈抑，志不得行。曰：‘吾岂能随
俗俯仰，自负所学乎’？遂终身不仕，好读《性理大全》及
陶诗，虽耄期，手不释卷。”